b'\n_START_ARTICLE_\nLorkovi\xc4\x87ev rjav\xc4\x8dek\n_START_SECTION_\nMorfolo\xc5\xa1ki opis\n_START_PARAGRAPH_\nSkupna lastnost rjav\xc4\x8dkov so krila, ki so pri samcu in samici temnorjave barve z rde\xc4\x8dkastimi lisami in \xc4\x8drnimi o\xc4\x8desci. Od drugih rjav\xc4\x8dkov, ki \xc5\xbeivijo v Sloveniji, se lo\xc4\x8dijo po svetlosivi marmorirani obarvanosti spodnje strani zadnjih kril. Pri samici so lahko nekatere luskice na spodnji strani zadnjih kril tudi rumene barve. Na sprednjih krilih zgoraj je neizrazita rde\xc4\x8dkastorjava lisa, v kateri sta dva majhna o\xc4\x8desca z belim jedrom. Od ostalih rjav\xc4\x8dkov se razlikuje po tem, da ima izrazito zaokro\xc5\xbeen prednji rob sprednjega para kril._NEWLINE_Gosenice so zelenkaste z rahlimi vzdol\xc5\xbenimi \xc4\x8drtami, prehranjujejo se s travami.\n_START_SECTION_\n\xc5\xbdivljenjski prostor\n_START_PARAGRAPH_\n\xc5\xbdivi prete\xc5\xbeno nad gozdno mejo (med 1200 in 2200 nadmorske vi\xc5\xa1ine), kjer obletava skalovje, redko pora\xc5\xa1\xc4\x8deni gru\xc5\xa1\xc4\x8d in kamnite trate. Najdemo ga predvsem na ju\xc5\xbeno izpostavljenih gorskih pobo\xc4\x8djih. Ta vrsta metulja poseljuje bogato cveto\xc4\x8de gorske pa\xc5\xa1nike in seno\xc5\xbeeti, ki se razprostirajo nad 1200 m nadmorske vi\xc5\xa1ine in tudi naravna visokogorska travi\xc5\xa1\xc4\x8da do nadmorske vi\xc5\xa1ine 2200 metrov. Vi\xc5\xa1je ga najdemo le redko, prav tako se izogiba mo\xc4\x8dno popasenim ali ko\xc5\xa1enim travnikom. Okrog 70\xc2\xa0% populacije \xc5\xbeivi v Sloveniji.\n_START_SECTION_\nOgro\xc5\xbeenost vrste\n_START_PARAGRAPH_\nVe\xc4\x8dina populacij v Sloveniji ni ogro\xc5\xbeenih, saj \xc5\xbeivijo na naravnih travi\xc5\xa1\xc4\x8dih nad gozdno mejo. Potencialni dejavnik ogro\xc5\xbeenosti je lahko predvsem intenzivno pa\xc5\xa1ni\xc5\xa1tvo. Pod gozdno mejo pa je najpomembnej\xc5\xa1i dejavnik ogro\xc5\xbeanja zara\xc5\xa1\xc4\x8danje.'